Vedtekter for understøttelsesfondene til Det Norske Travselskap og tilsluttede selskaper med totalisator

§1  
Erstatningsytelse for skade på utstyr til hest og/eller kusk/rytter som er starterklært til registrert løpsdag på travbane i Norge. Erstatningen utbetales i henhold til følgende retningslinjer:

1. Fra hestene er under hovedstarters kommando, jfr. løpsreglementets § 3-3, bokst. d), og frem til ekvipasjen har forlatt løpsbanen etter løpet, gjelder følgende retningslinjer for bidrag:

* Inntil 100 % av skadetakst, begrenset oppad til kroner 30.000,-, for skader voldt av kjører/rytter som av dommernemnden blir ilagt straff for ureglementert kjøring ved dette tilfellet.
* Inntil 50 % av skadetakst, begrenset oppad til kroner 15.000,-, når skadetilfellet generelt må karakteriseres som hendelig uhell.   
  Hest som opptrer uregjerlig er ikke å anse som hendelig uhell.

2. For skade på utstyr til hest og/eller kusk /rytter oppstått på travbanen eller område som travbanen disponerer, og der løpsfunksjonær i virke på travbanen den angjeldende løpsdag kan bevitne hendelsen, gjelder følgende retningslinjer for bidrag:

* Inntil 100 % av skadetakst, begrenset oppad til kroner 30.000,-, for skader voldt av utøver som av dommernemnden blir ilagt straff for ureglementert kjøring ved dette tilfellet.
* Inntil 50 % av skadetakst, begrenset oppad til kroner 15.000,-, når skadetilfellet generelt må karakteriseres som hendelig uhell.   
  Hest som opptrer uregjerlig er ikke å anse som hendelig uhell.

Bidrag ytes vanligvis ikke til den kjører/rytter som har forvoldt skaden, eller i løp hvor vedkommende av dommernemnden er ilagt straff for ureglementert kjøring.

Det må ved søknad om erstatningsytelse fra Understøttelsesfondene fremlegges rapporteringsskjema for skadetakst, dokumentasjon for erverv av tilsvarende utstyr, samt annen relevant dokumentasjon dersom dette anses nødvendig. Takstdokumentet (rapporteringsskjema for skadetakst) skal i alle tilfeller inneholde følgende opplysninger:

* Bane, kjøredag (dato) og angjeldende løp
* Redegjørelse for hendelsesforløpet som medførte skaden
* Dokumentere skadeomfanget
* Beskrive alder og utstyrets tilstand uavhengig av skadeomfang

Om nødvendig innhentes uttalelser fra dommernemnd og/eller observatører i banen.